ที่ นร 1008/ว 27 สํานักงาน ก.พ.ถนนพิษณุโลก กรุงเทพฯ 1030029 กันยายน 2552เรื่อง มาตรฐานและแนวทางการกําหนดความรู้ความสามารถ ทักษะ และสมรรถนะที่จําเป็นสําหรับตําแหน่งข้าราชการพลเรือนสามัญเรียน (เวียนกระทรวง กรม และจังหวัด)สิ่งที่ส่งมาด้วย 1. มาตรฐานความรู้ความสามารถ ทักษะ และสมรรถนะที่จําเป็นสําหรับตําแหน่งข้าราชการพลเรือนสามัญ 2. คําอธิบายรายละเอียดความรู้ความสามารถ ทักษะ และสมรรถนะอื่นๆ - ด้วยมาตรฐานกําหนดตําแหน่งที่ ก.พ. จัดทําตามมาตรา 48 แห่งพระราชบัญญัติระเบียบข้าราชการพลเรือน พ.ศ. 2551 ได้กําหนดเรื่อง ความรู้ความสามารถ ทักษะ และสมรรถนะที่จําเป็นสําหรับตําแหน่ง เพื่อประโยชน์ในการบริหารทรัพยากรบุคคลของข้าราชการพลเรือนสามัญไว้ ดังนั้น เพื่อให้การบริหารทรัพยากรบุคคลดังกล่าวเป็นไปอย่างมีประสิทธิภาพ และข้าราชการปฏิบัติงานอย่างมีคุณภาพ อาศัยอํานาจตามความในมาตรา 8(3) แห่งพระราชบัญญัติระเบียบข้าราชการพลเรือน พ.ศ. 2551 ก.พ. จึงกําหนดมาตรฐานความรู้ความสามารถ ทักษะ และสมรรถนะที่จําเป็นสําหรับตําแหน่งข้าราชการพลเรือนสามัญเพื่อให้ส่วนราชการใช้เป็นแนวทางดําเนินการกําหนดความรู้ความสามารถ ทักษะ และสมรรถนะที่จําเป็นสําหรับตําแหน่ง ดังนี้ 1. มาตรฐานความรู้ความสามารถ ทักษะ และสมรรถนะที่จําเป็นสําหรับตําแหน่งข้าราชการพลเรือนสามัญ 1.1 มาตรฐานด้านความรู้ความสามารถที่จําเป็นสําหรับการปฏิบัติงานในตําแหน่งประเภททั่วไป วิชาการ และอํานวยการ ประกอบด้วย 1.1.1 ความรู้ความสามารถที่ใช้ในการปฏิบัติงาน 1.1.2 ความรู้เรื่องกฎหมายและกฎระเบียบราชการ 1.2 มาตรฐานด้านทักษะที่จําเป็นสําหรับการปฏิบัติงานในตําแหน่งประเภททั่วไปวิชาการ และอํานวยการ ประกอบด้วย 1.2.1 การใช้คอมพิวเตอร์ 1.2.2 การใช้ภาษาอังกฤษ 1.2.3 การคํานวณ 1.2.4 การจัดการข้อมูล 1.3 มาตรฐานด้านสมรรถนะที่จําเป็นสําหรับการปฏิบัติงานในตําแหน่งประเภททั่วไป วิชาการ และอํานวยการ ประกอบด้วย 1.3.1 สมรรถนะหลัก 1.3.2 สมรรถนะทางการบริหาร 1.3.3 สมรรถนะเฉพาะตามลักษณะงานที่ปฏิบัติ ทั้งนี้ ระดับของความรู้ความสามารถ ทักษะ และสมรรถนะที่จําเป็นสําหรับตําแหน่งประเภททั่วไป วิชาการ และอํานวยการ และระดับตําแหน่งได้กําหนดไว้ปรากฏตามสิ่งที่ส่งมาด้วย 1 โดยมีรายละเอียดของแต่ละระดับปรากฏตามคําอธิบายรายละเอียด ความรู้ความสามารถ ทักษะ และสมรรถนะตามสิ่งที่ส่งมาด้วย 2 2. แนวทางดําเนินการกําหนดความรู้ความสามารถ ทักษะ และสมรรถนะที่จําเป็นสําหรับตําแหน่งประเภททั่วไป วิชาการ และอํานวยการ สายงานและระดับ ให้ส่วนราชการศึกษามาตรฐานและคําอธิบายรายละเอียดความรู้ความสามารถ ทักษะ และสมรรถนะ แล้วดําเนินการ ดังนี้ 2.1 ด้านความรู้ความสามารถ ให้กําหนดรายละเอียดองค์ความรู้ และระดับของความรู้ความสามารถที่จําเป็นสําหรับการปฏิบัติงานในตําแหน่งของประเภททั่วไป วิชาการ และอํานวยการสายงาน และระดับตําแหน่ง 2.2 ด้านทักษะ ให้กําหนดรายละเอียด และระดับของทักษะที่จําเป็นสําหรับการปฏิบัติงานในตําแหน่งประเภททั่วไป วิชาการ และอํานวยการ สายงาน และระดับตําแหน่ง ทั้งนี้ส่วนราชการอาจกําหนดจํานวนทักษะเพิ่มขึ้นตามลักษณะงานได้ตามความเหมาะสม อนึ่ง สําหรับตําแหน่งประเภททั่วไป กลุ่มงานที่ใช้ทักษะ หรือความชํานาญเฉพาะตัวตามที่กําหนดในหนังสือสํานักงาน ก.พ. ที่ นร 1008/ว 17 ลงวันที่ 2 กรกฎาคม 2552 ซึ่งลักษณะงานอาจไม่จําเป็นต้องใช้ทักษะนั้นๆ ในการปฏิบัติหน้าที่ราชการ จะไม่กําหนดทักษะนั้นไว้ก็ได้ แต่ส่วนราชการจะต้องวิเคราะห์งานและให้เสนอ อ.ก.พ. กรมเพื่อพิจารณาเห็นชอบ แล้วรายงานให้ อ.ก.พ. กระทรวง และ ก.พ. เพื่อทราบด้วย 2.3 ด้านสมรรถนะ ให้กําหนดรายละเอียด และระดับของสมรรถนะเฉพาะตามลักษณะงานที่ปฏิบัติอย่างน้อย 3 สมรรถนะ ให้เหมาะสมกับหน้าที่ และความรับผิดชอบของตําแหน่งประเภททั่วไป วิชาการ และอํานวยการ สายงาน และระดับตําแหน่ง โดยสามารถเลือกสมรรถนะเฉพาะตามลักษณะงานที่ปฏิบัติตามที่กําหนดไว้ในคําอธิบายรายละเอียด ความรู้ความสามารถ ทักษะ และสมรรถนะ ตามสิ่งที่ส่งมาด้วย 2 หรือเสนอให้อ.ก.พ.กรมพิจารณากําหนดสมรรถนะเฉพาะตามลักษณะที่ปฏิบัติของส่วนราชการนั้นก็ได้ ส่วนสมรรถนะหลัก และสมรรถนะทางการบริหารให้เป็นไปตามมาตรฐานที่ ก.พ. กําหนด ตามสิ่งที่ส่งมาด้วย 1 ทั้งนี้ การกําหนดพฤติกรรมบ่งชี้ หรือตัวอย่างพฤติกรรมของสมรรถนะหลักสมรรถนะทางการบริหาร และสมรรถนะเฉพาะตามลักษณะงานที่ปฏิบัติ เพื่อแสดงสมรรถนะของแต่ละระดับ ให้กําหนดตามบทบาทหน้าที่ และความรับผิดชอบของตําแหน่งประเภททั่วไป วิชาการ และอํานวยการ สายงาน และระดับตําแหน่ง 2.4 ส่วนราชการอาจกําหนดระดับของความรู้ความสามารถ ทักษะ และสมรรถนะที่จําเป็นสําหรับตําแหน่งประเภททั่วไป วิชาการ และอํานวยการ สายงานและระดับให้สูงขึ้นตามลักษณะงานได้ตามความเหมาะสม 2.5 กําหนดระยะเวลาในการดําเนินการ 2.5.1 การกําหนดพฤติกรรมบ่งชี้ หรือตัวอย่างพฤติกรรมของสมรรถนะหลักให้ดําเนินการให้แล้วเสร็จภายในวันที่ 30 ธันวาคม 2552 2.5.2 การกําหนดรายละเอียดของความรู้ความสามารถ ทักษะ และสมรรถนะเฉพาะตามลักษณะงานที่ปฏิบัติ ให้ดําเนินการให้แล้วเสร็จภายในวันที่ 30 กันยายน 2553 2.6 เมื่อส่วนราชการดําเนินการกําหนดความรู้ความสามารถ ทักษะ และสมรรถนะที่จําเป็นสําหรับตําแหน่งเสร็จแล้ว ให้เสนอ อ.ก.พ. กรมเพื่อพิจารณาเห็นชอบ แล้วรายงานให้ อ.ก.พ. กระทรวง และก.พ. ทราบด้วย จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้วผู้มีอํานาจลงนาม - ขอแสดงความนับถือ (นายปรีชา วัชราภัย)เลขาธิการ ก.พ.อื่นๆ - สํานักพัฒนาระบบจําแนกตําแหน่งและค่าตอบแทนโทร. 0 2547 1963, 0 2547 1967,